Vi følte for en kort stund at vi var lokale Stockholmere. Annettes hjem er skønt. Det er varmt og behageligt indrettet med sans for fine detaljer. Området er også meget smukt med det ene svenske træhus efter det andet. Vi besøgte den lokale legeplads flere gange med børnene. Vi kunne parkere vores bil og brugte t-banen til at komme rundt. Den ligger en ganske lille gåtur fra huset. Samme sted findes også et supermarked. Annette havde sørget for en fin velkomstpakke med informationer og lidt godt til ganen. Vi besøgte de klassiske turriststeder: Vasa-museum, Skansen, Gamla Stan og kongeslottet. Vi var også på naturhistorisk riksmuseum. Vi lavede selv mad i det veludstyrede køkken men spiste også en dag på det lokale pizzaria, som godt kan anbefales. Bageriet ved siden af havde desværre sommerlukket. Det så lækkert ud. Der er også en matbod tæt på, som så virkelig lækker og hyggelig ud. Men med trætte børn efter en dag med oplevelser fik vi ikke prøvet den. Vi vil varmt anbefale Annettes hjem, hvis man ønsker at holde storbyferie og føle sig som en trendy stockholmer for en kort stund.